
Eksamen i HSB 1203 Instrumentelle måleteknikker.

Avdeling for helse- og sosialfag

Eksamen i HSB 1203 Instrumentelle måleteknikker.

	Klasse: Kull 2004, Bio 1

	Dato:  16.06.2005
	Tid: 09.00 – 13.00

	Antall oppgavesider:  4


	Antall vedleggsider:  0

	Hjelpemidler:  Kalkulator

	Les alle oppgavene nøye før du starter med besvarelsene

Kandidaten må selv kontrollere at oppgavesettet er fullstendig




Oppgave 1

a) Skisser og forklar strålegangen til en lysstråle som går gjennom luft og som treffer en plan vannoverflate, med hensyn på fenomenene refleksjon og refraksjon.

b) Skisser strålegangen og beskriv bildet av en pil som er plassert rett utenfor brennvidden til en konveks linse.

c) Navngi og beskriv kort funksjonen til de ulike linsesystemene i et mikroskop. 
Oppgave 2

Du skal måle konsentrasjonen av fosfat i serumprøver fra tre voksne personer. Følgende opplysninger er gitt:

Måleområde: 0 - 3.00 mmol/L

Standard: Vandig løsning av KH2PO4.
Avlesning: 300 nm, 10 mm kyvette, mot reagensblind

Referanseverdier (voksne): 0.80 – 1.50 mmol/L

Seronorm batch 12345: Angitt verdi: 1.20 mmol/L

Kontrollgrenser: 1.10 - 1.30 mmol/L

a) Hvilken type lyskilde vil du benytte ved avlesningen? 

Skisser emisjonsspekteret for denne lyskilden.

b) Hva slags kyvettetype vil du velge til avlesningene?  Begrunn svaret. 

Hvordan kan du kontrollere om kyvetter du finner fram er av riktig type, dersom merkingen er vanskelig å tyde?

c) Analysemetoden forutsetter at det benyttes serumblindprøver. 

Hva er en serumblindprøve, og hva er hensikten med denne type blindprøver?

d) Måleresultater:

	Identitet
	Absorbans analyse
	Absorbans serumblind

	Standard 

1,50 mmol/L
	0.253

0,260
	

	Seronorm batch 12345
	0,252
	0,059

	Prøve 1
	0,259
	0,034

	Prøve 2
	0,237
	0,068

	Prøve 3
	0,306
	0,024


Beregn konsentrasjoner (vis utregninger og hvordan du kommer fram til eventuell beregningsformel). Vurder og kommenter resultatene.

Oppgave 3

[image: image1.wmf]
I figur1 er det skjema på en enkel strømforsyning. Ved hjelp av et Oscilloskop foretar du noen målinger.

Den første mellom punkt a og b på kretsen. (Vises i Fig.1a)

Den andre mellom punkt c og d over komponenten kalt R1 (Vises i Fig.1b)

a) Er kurveformene som oscilloskopet viser som forventet?

b) Hvilke komponenter i kretsen er det som har gjort at kurveformen har forandret 

seg?

c) Du modifiserer kretsen med en komponent C1, slik som Fig.2 viser. 

Hva kalles den nye komponenten som er satt inn i kretsen?

Forklar enkelt virkemåten til den komponenten (C1), og tegn hvordan målingen mellom punktene c og d nå vil se ut på oscilloskopet.

d) Hva kalles de andre seks komponentene i kretsen?

Forklar enkelt virkemåten og funksjonen til tre av disse komponentene.

e) Hvorfor har vi jordledning i apparatene vi har i laboratoriene våre? 

Er jordledningen i orden dersom du måler uendelig motstandsverdi i ledningen, eller skal motstandsverdien være tilnærmet lik 0? Begrunn svaret.

Oppgave 4

a) Nevn de tre hovedmåtene elektromagnetiske bølger absorberes på i molekyler?

b) Hvilken sammenheng er det mellom begrepene absorbans og transmisjon?

c) Vis med en enkel figur sammenhengen mellom konsentrasjon og transmisjon for en spektrofotometrisk analyse som følger Lambert-Beers lov.

d) Hvordan er spektral båndbredde definert for et fotometer, og hva forteller den oss?
Oppgave 5

Laboratoriet der du arbeider har tre spektrofotometre av samme fabrikat og type. 

Du oppdager at ett av dem gir lavere absoransverdier enn de to andre, når du innstiller på samme bølgelengde og leser av samme løsninger i de tre fotometrene. 

a) En mulig årsak til problemet kan være feil med bølgelengdeinnstillingen i det ene fotometeret.

Hvordan kan du kontrollere bølgelengdeinnstillingen i et spektrofotometer?

b) En annen mulig årsak kan være forskjeller i falsklys (straylight).

Hva er falsklys (straylight) i et fotometer, og hvordan oppstår det?

Hvordan kan du kontrollere falsklysmengden i et fotometer?

Lykke til!

